Pélla

Pélla () on Kreikan kaupunki ja samanniminen kunta (Δήμος Πέλλας, Dímos Péllas), joka sijaitsee Péllan alueyksikössä Keski-Makedonian alueella. Koko kunnan pinta-ala on 668,6 neliökilometriä ja väkiluku 63 122\. Varsinaisen Péllan kaupungin väkiluku on 2 398 (vuonna 2011). Kunnan kuntakeskus on Giannitsá. Péllan kaupunki ja kunta ovat ottaneet nimensä nykyisen kaupungin paikalla sijainneelta antiikin aikaiselta Pellan kaupungilta, joka oli Makedonian valtakunnan pääkaupunki. == Historia == === Antiikki === Antiikin ajan Pella sijaitsi nykyisen kaupungin paikalla, ja sitä on kaivettu esiin erityisesti nykyisen kaupungin länsi- ja lounaispuolella. Pella toimi Makedonian valtakunnan pääkaupunkina noin vuodesta 400 eaa., jolloin kuningas Arkhelaos siirsi hallinnon Aigaista Pellaan. Pella oli myös muun muassa Filippos II:n pääkaupunki, ja Aleksanteri Suuri syntyi siellä. Politiikan ja taiteen suhteen Pellan kulta-aikaa oli Antigonos Gonataksen hallituskausi (274–239 eaa.). Kaupunki menetti asemansa roomalaisten voitettua Makedonian Pydnan taistelussa vuonna 168 eaa. Vanha kaupunki myös tuhoutui maanjäristyksessä ensimmäisellä vuosisadalla eaa. Roomalaiset perustivat vanhan Pellan lähelle uuden roomalaisen kolonian, Uuden Pellan. Se sijaitsi nykyisen Néa Péllan kylän paikalla, ja tällaisena Pella oli ilmeisesti olemassa vielä 500-luvulla jaa. === Nykyinen kaupunki ja kunta === Nykyinen asutus on syntynyt paikalle myöhemmin. Se tunnettiin osmanivallan aikana nimellä Ágioi Apóstoloi (Άγιοι Απόστολοι). Kylä otti antiikin aikaisen kaupungin mukaan nimen Pélla (myös Paliá Pélla, Παλιά Πέλλα, ”Vanha Pélla”) vuonna 1926. Asukasluku kasvoi, kun alueelle muutti paljon evakkoja Kreikan sotien seurauksena. Sittemmin kylä on kasvanut pieneksi kaupungiksi. Péllan nähtävyyksiin kuuluvat antiikin Pellan arkeologinen alue, jonka pääalue sijaitsee kaupungin lounaispuolella, sekä sen löytöjä esittelevä Péllan arkeologinen museo kaupungin länsilaidalla. Kaupungissa on myös antiikin aikaan palautuva lähdekaivo (Kríni tis Péllas) sekä Aleksanteri Suurta esittävä patsas. Kaupungin kirkko on Pyhien Apostolien (Ágioi Apóstoloi) kirkko eli Pyhien Pietarin ja Paavalin kirkko. Nykyinen Péllan kunta muodostui, kun Pélla, Giannitsá, Krýa Vrýsi, Kýrros ja Mégas Aléxandros yhdistyivät vuoden 2011 alussa Kallikrates-suunnitelman mukaisesti. == Kunnan osat == Vuoden 2011 kuntauudistuksesta lähtien Péllan kunta muodostuu viidestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat: Kunnallis­yksikkö Kylä- tai kaupunki­yhdys­kunta Kylä, kaupunki tai muu asutus Väkiluku (2011) Giannitsá Ampeleíes Ampeleíes 1 159 Giannitsá Archontikó 218 Asvestareió 4 Damianó 396 Eleftherochóri 183 Giannitsá 29 789 Leptokaryá 187 Mesianó 346 Paralímni 860 Melíssi Melíssi 1 087 Yhteensä: 34 229 Krýa Vrýsi Ágios Loukás Ágios Loukás 1 013 Akrolímni Akrolímni 1 100 Esóvalta Esóvalta 862 Stavrodrómi 486 Krýa Vrýsi Krýa Vrýsi 5 214 Yhteensä: 8 675 Kýrros Achladochóri Achladochóri 404 Aravissós Aravissós 1 398 Axós Axós 1 197 Pontochóri 48 Lákka Lákka 372 Mylótopos Krómni 8 Néos Mylótopos 1 983 Palaiós Mylótopos Palaiós Mylótopos 720 Plagiári Plagiári 349 Yhteensä: 6 479 Mégas Aléxandros Ágios Geórgios Ágios Geórgios 232 Droseró Droseró 457 Galatádes Galatádes 1 858 Karyótissa Karyótissa 1 779 Liparó Liparó 368 Palaífyto Palaífyto 1 388 Trifýlli Gypsochóri 378 Trifýlli 481 Yhteensä: 6 941 Pélla Agrosykéa Agrosykéa 280 Áthyra Áthyra 1 524 Dytikó Dytikó 454 Néa Pélla Néa Pélla 1 510 Pélla Pélla 2 398 Rachóna Livadítsa 46 Rachóna 586 Yhteensä: 6 798 Yhteensä: 63 122 == Lähteet == == Aiheesta muualla == * Δήμος Πέλλας. Péllan kunnan verkkosivut. *